ai4bharat/Pralekha huggingface dataset:
কেন্দ্রীয়মন্ত্রিসভা
কেন্দ্রীয় মন্ত্রিসভা জাতীয় ডিজিটাল যোগাযোগ নীতি-২০১৮ অনুমোদন করেছে প্রত্যেক নাগরিকের জন্য ৫০ এমবিপিএস-এর সর্বজনীন ব্রডব্যান্ড সংযোগের লক্ষ্যমাত্রা প্রত্যেক গ্রাম পঞ্চায়েতকে ১ জিবিপিএস যোগাযোগের ব্যবস্থা করা হবে
(নয়াদিল্লি, ২৬ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বুধবারের  বৈঠকে জাতীয় ডিজিটাল যোগাযোগ নীতি-২০১৮ অনুমোদিত হয়েছে এবং ‘টেলিকম কমিশন’কে ‘ডিজিটাল কমিউনিকেশন্স কমিশন’ হিসেবে নামকরণ করা হয়েছে। নতুন এই নীতিতে ভারতের অর্থনীতি ও সমাজের ডিজিটাল ক্ষমতায়নের কথা ভাবা হয়েছে। এতে নাগরিক এবং শিল্প সংস্থাগুলির জন্য তথ্য ও যোগাযোগের প্রয়োজন মেটানো যাবে বলে মনে করা হচ্ছে। এর জন্য একটি সর্বত্রগামী এবং সুলভ ডিজিটাল যোগাযোগের পরিকাঠামো ও পরিষেবা ব্যবস্থার প্রতিষ্ঠা করা হবে। নতুন এই নীতির ফলে ডিজিটাল যোগাযোগের ক্ষেত্রে নতুন ধারণা ও উদ্ভাবন ঘটবে। পঞ্চম প্রজন্মের যোগাযোগ ব্যবস্থা, ‘ইন্টারনেট অফ থিংস’, এম-টু-এম-এর মতো ব্যবস্থা ভবিষ্যতে ভারতের টেলিকম ক্ষেত্রের অঙ্গ হয়ে উঠবে।
নীতিটির মূল লক্ষ্য হচ্ছে সবার জন্য ব্রডব্যান্ডের ব্যবস্থা করা, ডিজিটাল যোগাযোগের ক্ষেত্রে অতিরিক্ত ৪০ লক্ষ কর্মসংস্থানের ব্যবস্থা করা, ভারতের জাতীয় আয়ের ক্ষেত্রে ডিজিটাল যোগাযোগ ক্ষেত্রের অবদান বর্তমানের ৬ শতাংশ থেকে বাড়িয়ে ৮ শতাংশে নিয়ে যাওয়া, ভারতকে তথ্য ও যোগাযোগ প্রযুক্তি উন্নয়ন সূচকের ক্ষেত্রে বিশ্বের মধ্যে শীর্ষস্থানীয় ৫০টি দেশের স্থান দেওয়া, বিশ্বের ডিজিটাল মূল্য শৃঙ্খলের ক্ষেত্রের ভারতের অবদান বৃদ্ধি এবং সর্বোপরি ডিজিটাল সার্বভৌমত্ব সুনিশ্চিত করা। ২০২২ সালের মধ্যে এই লক্ষ্য পূরণ করার কথা ভাবা হয়েছে।
নীতিটির অন্যতম প্রধান লক্ষ্য হচ্ছে প্রত্যেক নাগরিকের জন্য ৫০ এমবিপিএস ব্রডব্যান্ড সংযোগের ব্যবস্থা করা। ২০২০ সালের মধ্যে দেশের সমস্ত গ্রাম পঞ্চায়েতকে ১ জিবিপিএস সংযোগ ব্যবস্থার মধ্যে নিয়ে আসা এবং ২০২২-এর মধ্যে তা বাড়িয়ে ১০ জিবিপিএস-এ নিয়ে যাওয়া, যে সব স্থানে এখনও ডিজিটাল সংযোগের ব্যবস্থা হয়নি সেখানে তার ব্যবস্থা করা, ডিজিটাল যোগাযোগ ক্ষেত্রে ১০ হাজার কোটি মার্কিন ডলারের সমতুল বিনিয়োগ আকর্ষণ করা, নতুন যুগের দক্ষতা বৃদ্ধির জন্য ১০ লক্ষ কর্মীর প্রশিক্ষণের ব্যবস্থা করা প্রভৃতি। এছাড়াও, দেশের ৫০০ কোটি ডিজিটাল সংযুক্ত যন্ত্রকে ‘ইন্টারনেট অফ থিংস’-এর আওতায় নিয়ে আসা, ডিজিটাল যোগাযোগের ক্ষেত্রে একটি সার্বিক তথ্য সুরক্ষার ব্যবস্থা করা এবং বিশ্বের ডিজিটাল অর্থনীতিতে ভারতের সক্রিয় অংশগ্রহণের ব্যবস্থা করা। অন্যদিকে, নাগরিকদের নিরাপত্তা সুনিশ্চিত করতে একটি যথাযথ প্রাতিষ্ঠানিক এবং উত্তরদায়ী ব্যবস্থা গড়ে তোলাও এই নীতির লক্ষ্য।
নীতিটি রূপায়ণের জন্য একটি জাতীয় পর্যায়ের ডিজিটাল গ্রিড গড়ে তোলা হবে। এছাড়া, সমস্ত নতুন শহর এবং সড়ক প্রকল্পে অভিন্ন পরিষেবা পরিকাঠামো প্রতিষ্ঠা করা। অন্যদিকে, কেন্দ্র, রাজ্য সরকার এবং স্থানীয় স্বায়ত্তশাসিত সংস্থাগুলির সহযোগিতায় ডিজিটাল সংযোগের ক্ষেত্রে অভিন্ন অধিকার, দাম ও সময়সীমার ক্ষেত্রে মান্য ও প্রাতিষ্ঠানিক ব্যবস্থা গড়ে তোলা। যে কোন ধরণের নতুন কাজের ক্ষেত্রে অনুমোদনের প্রতিবন্ধকতাগুলি দূর করা এবং পরবর্তী প্রজন্মের ‘ওপেন অ্যাক্সেস নেটওয়ার্ক’-এর উন্নয়নের ব্যবস্থা করা। ২০১২ সালের জাতীয় টেলিকম নীতির পরিবর্তে ভারতের ডিজিটাল যোগাযোগ ক্ষেত্রকে বর্তমান পরিস্থিতির সঙ্গে সামঞ্জস্য রেখে ২০১৮ সালের এই নতুন জাতীয় ডিজিটাল যোগাযোগ নীতি প্রণয়ন করা হয়েছে।।
সড়কপরিবহণওমহাসড়কমন্ত্রক
জম্মু-কাশ্মীরে জাতীয় মহাসড়ক ৪৪-এর উধমপুর-রামবান শাখায় চন্দ্রভাগা নদীর ওপর দু’লেনের জয়সওয়াল সেতুর নির্মাণকাজ সম্পূর্ণ হয়েছে বলে জানালেন শ্রী নীতিন গড়করি।
নতুন দিল্লি, ৮ ই জুন ২০২৩
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি জানিয়েছেন, জম্মু-কাশ্মীরে জাতীয় মহাসড়ক ৪৪-এর উধমপুর-রামবান শাখায় চন্দ্রভাগা নদীর ওপর দু’লেনের জয়সওয়াল সেতুর নির্মাণকাজ সম্পূর্ণ হয়েছে। একগুচ্ছ ট্যুইটবার্তায় তিনি জানান, ভারসাম্যপূর্ণ, সূক্ষভাবে ডিজাইন করা ১১৮ মিটার দীর্ঘ এই ঝুলন্ত সেতুটি নির্মাণে ব্যয় হয়েছে ২০ কোটি টাকা।
শ্রী গড়করি বলেন, এই সেতুটি দ্বিমুখী উদ্দেশ্য সাধন করবে। প্রথমত, এটি চান্দেরকোট থেকে রামবান পর্যন্ত এলাকার যানজট দূর করে নির্বিঘ্নে যান চলাচল নিশ্চিত করবে। দ্বিতীয়ত, এই সেতু ‘শ্রী অমরনাথ যাত্রা’র সময়ে জম্মু-শ্রীনগর ৪৪ নম্বর জাতীয় মহাসড়কে যানবাহন ও তীর্থযাত্রীদের নির্বিঘ্ন যাতায়াতে সহায়ক হবে।
শ্রী গড়করি বলেন, প্রধানমন্ত্রী নরেন্দ্র মোদীর দূরদর্শী নেতৃত্বে জম্মু-কাশ্মীরে নজিরবিহীন মহাসড়ক পরিকাঠামো গড়ে তোলার অঙ্গীকার তাঁরা নিয়েছেন। রূপান্তরমুখী এই উন্নয়ন, আঞ্চলিক অর্থনৈতিক বিকাশের পাশাপাশি পর্যটন কেন্দ্র হিসেবে জম্মু-কাশ্মীরের আকর্ষণ বাড়িয়ে তুলবে বলে তিনি মন্তব্য করেন।
(CG/SD/SG
প্রতিরক্ষামন্ত্রক
ভারতীয় নৌবাহিনীর “জুলি লাদাখ”  জনসংযোগ কর্মসূচী
নয়াদিল্লি, ১৫ জুন, ২০২৩
লাদাখের পরিষেবা সম্পর্কে সচেতনতা বাড়াতে এবং সেখানকার সুশীল সমাজ ও যুবদের সঙ্গে যুক্ত হওয়ার জন্য ভারতীয় নৌবাহিনী “জুলি লাদাখ”  জনসংযোগ কর্মসূচী পরিচালনা করছে। ১৫ জুন থেকে ২৩ জুন পর্যন্ত এই কর্মসূচী চলবে। জাতীয় যুদ্ধ স্মারক স্থল থেকে এই ৫ হাজার কিলোমিটার মোটর সাইকেল অভিযান যাত্রার সূচনা করেন নৌবাহিনীর উপপ্রধান ভাইস অ্যাডমিরাল সঞ্জয় জসজিত সিং। নৌবাহিনী এর আগে উত্তরপূর্বে এই রকম অভিযান চালিয়েছিল যা ব্যাপক সাফল্য লাভ করে। ভারতীয় নৌবাহিনী সমস্ত উপকূলীয় রাজ্যের নাগরিকদের যুক্ত করার জন্য সাম নো বরুনা গাড়ি অভিযান হাতে নিয়েছে।
উত্তরাঞ্চলে বর্তমান এই উদ্যোগের মূল উদ্দেশ্যগুলি হল-
ক) আজাদি কা অমৃত মহোৎসব উদযাপন 
খ) অগ্নিপথ কর্মসূচি সহ ভারতীয় নৌবাহিনীতে কর্মজীবনের সুযোগ-সুবিধা সম্পর্কে লাদাখ অঞ্চলের বিদ্যালয়/কলেজগুলিতে সচেতনতামূলক অভিযান পরিচালনা করা
গ) ভারতীয় নৌবাহিনীতে যুবদের যুক্ত করার বিষয়ে অনুপ্রাণিত করা
ঘ) মহিলা আধিকারিকদের অন্তর্ভুক্ত করে নারীশক্তি প্রদর্শনে প্রধানমন্ত্রী শ্রী নরেন্দ্র মোদীর উদ্যোগ
ঙ) সংশ্লিষ্ট ক্ষেত্রে নৌবাহিনীর প্রবীন সেনা এবং বীর নারীদের সঙ্গে আলাপচারিতা
পরিকল্পিত এই জনসংযোগ কর্মসূচীর মধ্যে রয়েছে মোটর সাইকেল অভিযান যা বেশিরভাগই লাদাখের মধ্যে দিয়ে যাবে। এছাড়াও এই কর্মসূচীর মধ্যে সিটি সেন্টারে নৌবাহিনীর বিখ্যাত ব্যান্ডের কনসার্ট, স্বাস্থ্য শিবির এবং নৌবাহিনী ও লাদাখ ফুটবল ক্লাবের মধ্যে একটি ফুটবল ম্যাচ রয়েছে।
এই কর্মসূচির সূচনায় নৌবাহিনীর উপপ্রধান ভাইস অ্যাডমিরাল সঞ্জয় জসজিত সিং জানান, নৌবাহিনী সব সময় দুঃসাহসী কার্যকলাপের বিষয়ে প্রচার চালিয়েছে। কারণ এটি শুধু কর্মীদেরই উচ্চলক্ষ্য অর্জনে অনুপ্রাণিত করে না বরং দল গঠন ও শক্তিশালীও করে তোলে। সমুদ্র থেকে দূরে কিন্তু আমাদের হৃদয়ের কাছাকাছি দেশের এক গুরুত্বপূর্ণ অংশে নৌবাহিনী সম্পর্কে সচেতনতা বৃদ্ধির লক্ষ্যে এবং প্রসারে এই অভিযান পরিচালনার জন্য সী রাইডারদের অভিনন্দন জানান তিনি। টিভিএস মোটর সাইকেলে তাঁদের নিরাপদ ও স্মরণীয় যাত্রার কামনাও করেন। এই গুরুত্বপূর্ণ অভিযানে নৌবাহিনী অংশীদার হওয়ার জন্য টিভিএস মোটর সাইকেল লিমিটেডকে ধন্যবাদ জানান তিনি। মোট ৩৫ জন ভারতীয় নৌবাহিনী সদস্য এই অভিযানে অংশ নিয়েছেন। তাঁরা এই যাত্রাপথে বিদ্যালয় ও কলেজের ছাত্রদের সঙ্গে মতবিনিময় করবেন। কার্গিল যুদ্ধ স্মৃতিসৌধে এবং ১৯৬২ সালের রেজাং লা যুদ্ধে শহীদ সেনানীদের প্রতি শ্রদ্ধা জানাবেন তাঁরা।
CG/SS/NS….
(Visitor Counter : 58
স্বাস্থ্যওপরিবারকল্যাণমন্ত্রক
ডাঃ হর্ষ বর্ধন দিল্লীর এইমস-এ কোভিড-১৯ প্লাজমা দান প্রচারাভিযানের সূচনা করেছেন
নয়াদিল্লী, ২০ জুলাই, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন দিল্লীর এইমস হাসপাতালে প্লাজমা দান প্রচারাভিযানের সূচনা করেছেন। এই অনুষ্ঠানটি দিল্লী পুলিশ এবং এইমস হাসপাতাল যৌথভাবে আয়োজন করে। এখানে কোভিড-১৯ থেকে সুস্থ হওয়া ২৬ জন পুলিশকর্মী স্বেচ্ছায় প্লাজমা দান করেছেন।
এই উদ্যোগের জন্য দিল্লী পুলিশের প্রতি কৃতজ্ঞতা জানিয়ে কেন্দ্রীয় স্বাস্থ্যমন্ত্রী বলেন, ‘অত্যন্ত দুঃখের বিষয় যে করোনার কারণে দিল্লীতে ১২ জন পুলিশকর্মী মারা গেছেন। এই ঘটনা সত্বেও এমনকি কন্টেইনমেন্ট জোনের সংখ্যা যেখানে ২০০ থেকে বেড়ে ৬০০ হয়েছে তখনও তারা এই সংক্রমণ নিয়ন্ত্রণে অত্যন্ত প্রশংসনীয়ভাবে কাজ করে চলেছেন।’
ডাঃ হর্ষ বর্ধন এদিন ২৬ জন পুলিশ কনস্টেবলকে শংসাপত্র প্রদান করেন। তাঁরা স্বেচ্ছায় প্লাজমা দানের কাজে যুক্ত ছিলেন। এদের মধ্যে শ্রী ওম প্রকাশ এদিন তৃতীয়বারের মতো প্লাজমা দান করেন। কেন্দ্রীয় মন্ত্রী একথা উল্লেখ করে বলেন যে, এই ঘটনা দেশের সাধারণ মানুষের মধ্যে দীর্ঘস্থায়ী প্রভাব ফেলবে এবং তাদের প্লাজমা দানের বিষয়ে অনুপ্রাণিত করবে। তিনি বলেন, এক এক জন প্লাজমাদাতা কোভিড-১৯ থেকে সুস্থতার পথে দিশা দেখাবে। একটি নির্দিষ্ট চিকিৎসা বা প্রতিষেধক তৈরি না হওয়া পর্যন্ত এই মহামারী প্রতিরোধে আরও বেশি করে প্লাজমা যোদ্ধার প্রয়োজন রয়েছে বলেও তিনি জানান।
কেন্দ্রীয় মন্ত্রী বলেন, এই প্লাজমাদান পদ্ধতিতে রোগ নিরাময়ের বিপুল সম্ভাবনা রয়েছে এবং এতে সরকার স্বীকৃতিও দিয়েছে। তিনি বলেন, এখনও পর্যন্ত প্রচলিত প্লাজমা থেরাপি সহ বিভিন্ন আনুষাঙ্গিক ব্যবস্থাপনার জন্য একাধিক প্লাজমা ব্যাঙ্ক তৈরী করতে উদ্যোগ নেওয়া হয়েছে, যাতে সেখান থেকে ২৪ ঘন্টাই প্লাজমা পাওয়া সুনিশ্চিত হয়। বিশ্বে কোভিড-১৯ রোগীদের মধ্যে ভারতে আরোগ্যের হার সবচেয়ে ভাল। তাই প্লাজমাদানের বিষয়টিকে আরও এগিয়ে নিয়ে যেতে হবে। তিনি বলেন, দিল্লীর এইমস হাসপাতাল দিল্লী পুলিশের করোনা যোদ্ধারের সহযোগিতায় যেভাবে এই প্লাজমাদান প্রচারাভিযানের আয়োজন করেছে তা যথেষ্টই প্রশংসনীয়।
১৯৯৪ সালে পালস পোলিও প্রচারাভিযানের সাফল্যের অবিচ্ছেদ্য অঙ্গ হিসেবে দিল্লী পুলিশের অবদানের কথা স্মরণ করে ডাঃ হর্ষ বর্ধন বলেন, সেইসময় কয়েক হাজার পুলিশ কনস্টেবল এই অভিযানে যোগ দিয়েছিলেন এবং সাধারণ মানুষের মধ্যে সচেতনতার অভিযান চালিয়েছিলেন।
কোভিড-১৯ সুস্থ রোগীদের থেকে নেওয়া প্লাজমায় সার্স-কোভ-২ ভাইরাস প্রতিরোধে অ্যান্টিবডি রয়েছে। এটি কোভিড-১৯ রোগাক্রান্ত কোনো রোগীর শরীরে প্রয়োগ করলে তার রোগ প্রতিরোধ ক্ষমতা বৃদ্ধি পাই। যেসব রোগী প্রচলিত চিকিৎসায় সাড়া দিচ্ছেন না একমাত্র তাদের জন্যই এই প্লাজমা থেরাপি অবলম্বন করতে হয়। তবে যে রোগী কোভিড-১৯ থেকে সেরে উঠেছেন এবং চিকিৎসা শেষ হওয়ার ২৮ দিন পর্যন্ত গৃহ পর্যবেক্ষণে রয়েছেন, তাদের ১৮-৬০ বছর বয়সের মধ্যে ৫০ কেজিরও বেশি ওজন থাকলে ওই ব্যক্তির কাছ থেকেই প্লাজমা সংগ্রহ করা যাবে । তবে এই প্লাজমা সংগ্রহের জন্য ব্লাড ব্যাঙ্ক তাদের যোগ্যতা মূল্যায়ণ করবে এবং রক্তদানের আগে তাদের রক্তে কোভিড-১৯ প্রতিরোধ মূলক অ্যান্টিবডির মাত্রা পরীক্ষা করে দেখবে। প্লাজমাদান প্রক্রিয়া এক থেকে তিন ঘন্টার মধ্যে সম্পূর্ণ হয়ে যায়।
(CG/SS/NS
প্রধানমন্ত্রীরদপ্তর
কেরলের বন্যা পরিস্থিতি নিয়ে ঐ রাজ্যের মুখ্যমন্ত্রীর সঙ্গে আলাপ-আলোচনা করলেন প্রধানমন্ত্রী
নয়াদিল্লি, ১০ আগস্ট, ২০১৮
কেরলের বন্যা পরিস্থিতি নিয়ে ঐ রাজ্যের মুখ্যমন্ত্রী শ্রী পিনারাই বিজয়নের সঙ্গে কথাবার্তা বলেছেন প্রধানমন্ত্রী শ্রী নরেন্দ্র মোদী।
প্রধানমন্ত্রী বলেছেন, কেরলের মুখ্যমন্ত্রী শ্রী পিনারাই বিজয়নের সঙ্গে কথা বলে ঐ রাজ্যের বিভিন্ন অংশের বন্যা পরিস্থিতি নিয়ে আলাপ-আলোচনা করেছেন তিনি। বন্যা প্রভাবিত সকলকে প্রয়োজনীয় সহায়তা প্রদানের আশ্বাসও প্রধানমন্ত্রী দিয়েছেন। তিনি আরও বলেছেন, এই প্রাকৃতিক বিপর্যয়ের মোকাবিলা করতে কেরলের মানুষের সঙ্গে কাঁধে কাঁধ মিলিয়ে কাজ করবেন।
SSS/SB……
(Visitor Counter : 54
প্রধানমন্ত্রীরদপ্তর
যোগ শারীরিক শক্তি এবং মনের প্রশান্তি বাড়াতে সাহায্য করে : প্রধানমন্ত্রী
নতুন দিল্লি, ১৭ জুন,২০২৩
প্রধানমন্ত্রী শ্রী নরেন্দ্র মোদী জনসাধারণকে তাদের দৈনন্দিন জীবনযাত্রায় যোগকে অন্তর্ভুক্ত করার আহ্বান জানিয়েছেন ।
যোগ সংক্রান্ত কয়েকটি ভিডিও সকলের সঙ্গে ভাগ করে নিয়ে প্রধানমন্ত্রী এক ট্যুইট বার্তায় বলেছেন;
“যোগ শারীরিক শক্তি ও মনের প্রশান্তি বাড়াতে সাহায্য করে । আসুন, সুস্থ জীবনযাপনের জন্য আমরা আমাদের দৈনন্দিন জীবনযাত্রায় যোগকে অন্তর্ভুক্ত করি । কয়েকটি আসনের নমুনা সম্বলিত ভিডিও আপনাদের সঙ্গে ভাগ করে নিচ্ছি ।”
CG/CB/NR
(Visitor Counter : 44
বিজ্ঞানওপ্রযুক্তিমন্ত্রক
জল থেকে ফ্লুরাইড এবং লোহা দূর করে বিপূল পরিমাণে বিশুদ্ধ জল উৎপাদনের প্রযুক্তি নিয়ে এল, সিএসআইআর-সিএমইআরআই
নয়াদিল্লী, ৯ অক্টোবর, ২০২০
পানীয় জলে ফ্লুরাইড এবং লোহার পরিমাণ বৃদ্ধির সমস্যা দিনে দিনে বৃদ্ধি পাচ্ছে। মানুষের শরীরে প্রচুর পরিমানে লোহা থাকে যেগুলি বিভিন্ন জৈব কাজে, বিশেষ করে অন্ত্রের কাজকর্মে সাহায্য করে। এছাড়াও শরীরের তাপমাত্রা বজায় রাখতে লোহার ভূমিকা রয়েছে। কিন্তু বিশ্ব স্বাস্থ্য সংস্থার নিয়মানুসারে জলে ০.৩ পিপিএম-এর থেকে বেশি লোহা থাকলে আমাদের শরীরে যকৃৎ, হৃদপিন্ড ও স্নায়ুর নানা সমস্যা দেখা দিতে পারে।
একইভাবে বিশ্ব স্বাস্থ্য সংস্থার নিয়মানুসারে জলে ১.৫ পিপিএম-এর কম ফ্লুরাইড থাকার প্রয়োজন। ফ্লুরাইড মানুষের দাঁত এবং হাড় শক্ত করতে সাহায্য করে। কিন্তু শরীরে বেশি পরিমাণে ফ্লুরাইড ঢুকলে দাঁত এবং হাড়ের ক্ষয় শুরু হয়। ভারতে ৬-৭ কোটি মানুষ জলে বেশি ফ্লুরাইড থাকায় নানান সমস্যার সম্মুখীন হন। পানীয় জল দপ্তরের একটি প্রতিবেদন অনুসারে গ্রামাঞ্চলে ১০ হাজার ৫০০র বেশি জনপদে মাটির নীচের জলে মাত্রাতিরিক্ত ফ্লুরাইড এবং লোহা পাওয়া যাচ্ছে। তাই কম খরচে ফ্লুরাইড এবং লোহাকে জল থেকে সরানোর প্রয়োজন দেখা দিয়েছে।
সিএসআইআর-সিএমইআরআই প্রথমবারের মতো মাটির নিচের থেকে পাওয়া জল থেকে লোহা এবং ফ্লুরাইড অপসরণের একটি পদ্ধতি বার করেছে। পুরো প্রক্রিয়াটি স্বল্প মূল্যে করা সম্ভব এবং বিপুল পরিমাণে জল থেকে বিশ্ব স্বাস্থ্য সংস্থার নিয়মানুযায়ী অতিরিক্ত ফ্লুরাইড এবং লোহা এই পদ্ধতিতে সরানো যাবে।
এই পদ্ধতিতে ৩টি বিশেষ ধরণের প্লাস্টিকের চেম্বার থাকবে। প্রথম চেম্বারে জারণ প্রক্রিয়ায় অতিরিক্ত লোহাকে সরিয়ে ফেলা হবে। এরজন্য অ্যালুমিনা ও ফেরাইট যৌগের সাহায্য নেওয়া হবে। দ্বিতীয় চেম্বারে লোহা মুক্ত করার ব্যবস্থা থাকছে। এরজন্য নুড়ি ও নির্দিষ্ট আয়তনের বালি রাখা থাকবে। তৃতীয় চেম্বার থেকে ফ্লুরাইড মুক্ত করা হবে। একাজে জিঙ্ক যুক্ত সক্রিয় চারকোলের ব্যবহার করা হবে। পুরো প্রক্রিয়ায় প্রতি ঘন্টায় ১০-১২ হাজার লিটার বিশুদ্ধ জল পাওয়া যাবে। যার ফলে অর্থের সাশ্রয় হবে।
CG/CB /NS
(Visitor Counter : 106
রাষ্ট্রপতিরসচিবালয়
ভারতের রাষ্ট্রপতি টোকিও অলিম্পিকে অংশগ্রহণকারী ভারতীয় দলের জন্য চা চক্রের আয়োজন করেছেন
নতুন দিল্লি, ১৪ আগস্ট, ২০২১
ভারতের রাষ্ট্রপতি রামনাথ কোবিন্দ টোকিও অলিম্পিকে অংশগ্রহণকারী ভারতীয় দলের জন্য আজ চা চক্রের আয়োজন করেন। রাষ্ট্রপতি ভবন কালচারাল সেন্টারে আয়োজিত এই চা চক্রে উপরাষ্ট্রপতি শ্রী এম ভেঙ্কাইয়া নাইডুও উপস্থিত ছিলেন।
টোকিও অলিম্পিক-২০২০- তে অংশগ্রহণকারী ভারতীয় দলের সঙ্গে কথা প্রসঙ্গে রাষ্ট্রপতি বলেন, জাতির জন্য গরিমা এনে দেওয়ায় গোটা দেশ তাঁদের জন্য গর্বিত।
এই দলটি অলিম্পিকে আমাদের অংশগ্রহণের ইতিহাসে সর্বোচ্চ সংখ্যক পদক জিতেছে। তাঁদের ইতিবাচক মনোভাব তরুণদের খেলাধুলায় অংশ নিতে অনুপ্রাণিত করেছে। পিতা-মাতার মধ্যেও খেলাধুলার প্রতি ইতিবাচক মনোভাব তৈরি হয়েছে।
রাষ্ট্রপতি বলেন, টোকিও অলিম্পিকে ভারতের পারফরম্যান্স কেবল অর্জনের ক্ষেত্রে নয় সম্ভাবনার দিক থেকেও অসামান্য। বেশিরভাগ খেলোয়াড়ই তাদের খেলোয়াড় জীবনের প্রারম্ভে রয়েছেন। টোকিওতে তাঁদের সকলেই যে চেতনা এবং দক্ষতা দিয়ে পারফর্ম করেছেন তা ভারতের ক্রীড়া জগতে ভবিষ্যতেও প্রভাব ফেলবে।
রাষ্ট্রপতি অলিম্পিকে অংশগ্রহণকারী পুরো দলটিকে তাঁদের অসামান্য পারদর্শিতার জন্য অভিনন্দন জানিয়েছেন। এর পাশাপাশি তিনি প্রশিক্ষক, অন্যান্য সহযোগী কর্মী ও তাঁদের পরিবারবর্গ এবং সংশ্লিষ্ট সকলের প্রশংসা করেছেন।
CG/ SB
(Visitor Counter : 144
প্রধানমন্ত্রীরদপ্তর
এশিয়ান গেমস-এ পুরুষদের ৮৬ কিলোগ্রাম ওজনের কুস্তি বিভাগে রৌপ্য পদক জয়ী দীপক পুনিয়ার সাফল্যে তাঁকে অভিনন্দন জানালেন প্রধানমন্ত্রী
নয়াদিল্লি, ৭ অক্টোবর, ২০২৩
চিনে অনুষ্ঠিত এশিয়ান গেমস-এ পুরুষদের ৮৬ কিলোগ্রাম ওজনের কুস্তি প্রতিযোগিতায় রৌপ্য পদক জয়ী দীপক পুনিয়াকে অভিনন্দন বার্তা পাঠিয়েছেন প্রধানমন্ত্রী শ্রী নরেন্দ্র মোদী।
সমাজমাধ্যমে তুলে ধরা ঐ বার্তায় শ্রী মোদী বলেছেন :
“দীপক পুনিয়ার অবিশ্বাস্য দক্ষতায় অর্জিত সাফল্য! পুরুষদের ৮৬ কিলোগ্রাম ওজনের কুস্তি প্রতিযোগিতায় রৌপ্য পদক জয়ের জন্য তাঁকে অভিনন্দন জানাই।
তাঁর শক্তি ও নিষ্ঠা নিঃসন্দেহে অন্যকেও অনুপ্রাণিত করবে। এই নৈপুণ্যের বলেই তিনি বিস্ময়কর সাফল্য অর্জন করেছেন।”
(PG/SKD/DM
নির্বাচনকমিশন
সাধারণ নির্বাচনের দ্বিতীয় পর্বে ১৮ই এপ্রিল ভোটগ্রহণ
নয়াদিল্লি, ১৬ এপ্রিল, ২০১৯
সাধারণ নির্বাচনের দ্বিতীয় পর্বে আগামী ১৮ই এপ্রিল ১২টি রাজ্য এবং একটি কেন্দ্রশাসিত অঞ্চলের ৯৭টি আসনে ভোট নেওয়া হবে। এদিন ১৫ কোটি ৭৯ লক্ষ ৩৪ হাজারেরও বেশি ভোটদাতা ১,৬২৯ জন প্রার্থীর ভাগ্য নির্ধারণ করবেন। সুষ্ঠু নির্বাচনের জন্য ১ লক্ষ ৮১ হাজারেরও বেশি ভোটগ্রহণ কেন্দ্র খোলা হয়েছে।
দ্বিতীয় পর্যায়ে  লোকসভা আসনের বিষয়ে কিছু তথ্য
|
|
রাজ্য / কেন্দ্রশাসিত অঞ্চল
|
|
দ্বিতীয় পর্যায়ে লোকসভা আসনের সংখ্যা
|
|
মোট ভোটদাতার সংখ্যা
|
|
পুরুষ ভোটদাতার সংখ্যা
|
|
মহিলা ভোটদাতার সংখ্যা
|
|
তৃতীয় লিঙ্গের ভোটদাতার সংখ্যা
|
|
প্রতিদ্বন্দ্বী প্রার্থীর সংখ্যা
|
|
ভোটগ্রহণ কেন্দ্রের সংখ্যা
|
|
আসাম
|
|
০৫
|
|
৬৯১০৫৯২
|
|
৩৫৫৪৪৬০
|
|
৩৩৫৫৯৫২
|
|
১৮০
|
|
৫০
|
|
৮৯৯২
|
|
বিহার
|
|
০৫
|
|
৮৫৫২২৭৪
|
|
৪৪৯২৫৯৯
|
|
৪০৫৯৩৭৫
|
|
৩০০
|
|
৬৮
|
|
৮৬৪৪
|
|
ছত্তিশগড়
|
|
০৩
|
|
৪৮৯৫৭১৯
|
|
২৪৩২৫৫৪
|
|
২৪৬৩১০২
|
|
৬৩
|
|
৩৬
|
|
৬৪৮৪
|
|
জম্মু-কাশ্মীর
|
|
০২
|
|
২৯৬০০২৭
|
|
১৫৪৩৫৭১
|
|
১৪১৬৩৮৭
|
|
৬৯
|
|
২৪
|
|
৪৪২৬
|
|
কর্ণাটক
|
|
১৪
|
|
২৬৩৩৮২৭৭
|
|
১৩৩৫২২৩৪
|
|
১২৯৮৩২৮৪
|
|
২৭৫৯
|
|
২৪১
|
|
৩০৪১০
|
|
মহারাষ্ট্র
|
|
১০
|
|
১৮৫৪৬০৩৬
|
|
৯৬৯৪৩৭৩
|
|
৮৮৫১৩৯০
|
|
২৭৩
|
|
১৭৯
|
|
২০৩২১
|
|
মণিপুর
|
|
০১
|
|
৯২৮৬২৬
|
|
৪৪৭৮৪৩
|
|
৪৮০৭৫১
|
|
৩২
|
|
১১
|
|
১৩০০
|
|
ওড়িশা
|
|
০৫
|
|
৭৬৯৩১২৩
|
|
৩৯৪৫০২৫
|
|
৩৭৪৭৪৯৩
|
|
৬০৫
|
|
৩৫
|
|
৯১১৭
|
|
তামিলনাড়ু
|
|
৩৯
|
|
৫৯৮৬৯৭৫৮
|
|
২৯৫৯৪৯২৩
|
|
৩০২৬৯০৪৫
|
|
৫৭৯০
|
|
৮৪৫
|
|
৬৭৬৬৪
|
|
ত্রিপুরা
|
|
০১
|
|
১২৫৭৯৪৪
|
|
৬৩৭৬৪৯
|
|
৬২০২৯১
|
|
৪
|
|
১০
|
|
১৬৪৫
|
|
উত্তরপ্রদেশ
|
|
০৮
|
|
১৪০৭৬৬৩৫
|
|
৭৫৮৩৪৩১
|
|
৬৪৯২৩২৬
|
|
৮৭৮
|
|
৭০
|
|
১৬১৬২
|
|
পশ্চিমবঙ্গ
|
|
০৩
|
|
৪৯৩২৩৪৬
|
|
২৫২২৮৮৭
|
|
২৪০৯৩৭২
|
|
৮৭
|
|
৪২
|
|
৫৩৯০
|
|
পুদুচেরি
|
|
০১
|
|
৯৭৩১৬১
|
|
৪৫৯২৬৬
|
|
৫১৩৭৯৯
|
|
৯৬
|
|
১৮
|
|
৯৭০
|
|
মোট
|
|
৯৭
|
|
১৫৭৯৩৪৫১৮
|
|
৮০২৬০৮১৫
|
|
৭৭৬৬২৫৬৭
|
|
১১১৩৬
|
|
১৬২৯
|
|
১৮১৫২৫
|
|
দ্বিতীয় পর্যায়ে মোট রাজ্য এবং কেন্দ্রশাসিত অঞ্চল
|
|
১৩
CG/CB/DM
(Visitor Counter : 62
প্রধানমন্ত্রীরদপ্তর
সিএ দিবস উপলক্ষ্যে সকল চাটার্ড অ্যাকাউনটেন্টকে প্রধানমন্ত্রীর শুভেচ্ছা
নয়াদিল্লী, ০১ জুলাই, ২০২২
প্রধানমন্ত্রী শ্রী নরেন্দ্র মোদী সিএ দিবস উপলক্ষ্যে সকল চাটার্ড অ্যাকাউনটেন্টকে শুভেচ্ছা জানিয়েছেন। শ্রী মোদী একটি ভিডিও সকলের সঙ্গে ভাগ করে নিয়েছেন, যেখানে তিনি অর্থনীতিতে চাটার্ড অ্যাকাউনটেন্টদের গুরুত্ব সম্পর্কে তাঁর মতামত প্রকাশ করেছেন।
এক ট্যুইট বার্তায় তিনি বলেছেন, “আমাদের অর্থনীতিতে একজন চাটার্ড অ্যাকাউনটেন্টের গুরুত্বপূর্ণ ভূমিকা রয়েছে। সিএ দিবসে সকল চাটার্ড অ্যাকাউনটেন্টকে শুভেচ্ছা জানাই, তাঁরা যেন অর্থনীতির বিকাশে এবং স্বচ্ছতা বজায় রাখার জন্য কঠোর পরিশ্রম করে যেতেথাকেন।”
PG/CB/NS
(
তথ্যওসম্প্রচারমন্ত্রক
ভারতের জাতীয় নিরাপত্তা, বৈদেশিক সম্পর্ক এবং আইন-শৃঙ্খলা ব্যবস্থা নিয়ে ভ্রান্তিমূলক তথ্য ছড়ানোর দায়ে ৮টি ইউটিউব চ্যানেলকে ব্লক করেছে তথ্য ও সম্প্রচার মন্ত্রক
নয়াদিল্লি, ১৮ অগাস্ট, ২০২২
২০২১ সালের তথ্য প্রযুক্তি বিধির অধীনে জরুরি ক্ষমতা ব্যবহার করে তথ্য ও সম্প্রচার মন্ত্রক ৮টি ইউটিউব-ভিত্তিক খবরের চ্যানেল, ১টি ফেসবুক অ্যাকাউন্ট এবং ২টি ফেসবুক পোস্ট-কে ব্লক করার নির্দেশ দিয়েছে। যে ইউটিউব চ্যানেলগুলিকে ব্লক করা হয়েছে, তার মোট দর্শক সংখ্যা ১১৪ কোটিরও বেশি এবং গ্রাহক সংখ্যা ৮৫ লক্ষেরও বেশি।
এই ইউটিউব চ্যানেলগুলিতে যে তথ্য সম্প্রচার করা হয়েছে, তার উদ্দেশ্য ভারতে ধর্মীয় সম্প্রদায়ের মধ্যে ঘৃণা ছড়ানো। ব্লক হওয়া ইউটিউব চ্যানেলগুলিতে সম্প্রচারিত একাধিক ভিডিও মিথ্যা দাবি করা হয়েছে। উদাহরণ-স্বরূপ বলা যায়, ভারত সরকার নাকি ধর্মীয় সৌধ ভেঙ্গে ফেলার নির্দেশ দিয়েছে; ভারত সরকার নাকি ধর্মীয় উৎসব পালনে নিষিদ্ধ করেছে; ধর্ম যুদ্ধ ঘোষণা করা হয়েছে ভারতে ইত্যাদি। এতে দেখা গেছে যে, এ ধরনের বিষয় দেশে সাম্প্রদায়িক সম্প্রীতিতে ভাঙ্গন ধরানোর এবং সাধারণ জনজীবন ব্যাহত করার ক্ষমতা রয়েছে।
ইউটিউব চ্যানেলগুলিকে ব্যবহার করা হয়েছে ভারতীয় সশস্ত্র বাহিনী, জম্মু ও কাশ্মীর ইত্যাদি বিষয়ে ভুয়ো খবর ছড়ানোর জন্য। দেখা গেছে, বিষয়গুলি সম্পূর্ণ মিথ্যা ও জাতীয় নিরাপত্তা এবং বিদেশী রাষ্ট্রগুলির সঙ্গে ভারতের বন্ধুত্বপূর্ণ সম্পর্কের পরিপ্রেক্ষিতে অত্যন্ত সংবেদনশীল।
মন্ত্রক যে সমস্ত বিষয়গুলিকে ব্লক করেছে, দেখা গেছে, সেগুলি ভারতের সার্বভৌমত্ব, দেশের নিরাপত্তা, বৈদেশিক রাষ্ট্রগুলির সঙ্গে ভারতের বন্ধুত্বপূর্ণ সম্পর্ক এবং দেশে আইন-শৃঙ্খলা ব্যবস্থার পক্ষে ক্ষতিকারক। এ ধরনের বিষয়গুলি ২০০০ সালের তথ্য প্রযুক্তি আইনের ৬৯এ ধারার আওতাধীন।
ভারতের যে ইউটিউব চ্যানেলগুলিকে বন্ধ করা হয়েছে, দেখা গেছে তারা নির্দিষ্ট কয়েকটি টিভি নিউজ চ্যানেলের লোগো, কয়েকজন নিউজ অ্যাঙ্কারের ছবি ব্যবহার করেছে, যাতে দর্শকরা বিশ্বাস করেন যে, এই সংবাদটি সঠিক।
মন্ত্রকের দ্বারা ব্লক হওয়া ইউটিউব চ্যানেলগুলিতে যে সমস্ত বিজ্ঞাপন প্রদর্শিত হয়েছে, সেগুলিও সাম্প্রদায়িক সম্প্রীতি, আইন-শৃঙ্খলা ব্যবস্থা এবং ভারতের বৈদেশিক সম্পর্কের পক্ষে ক্ষতিকারক।
এই নিয়ে ২০২১ সালের ডিসেম্বর মাস থেকে মন্ত্রক ১০২টি ইউটিউভ-ভিত্তিক সংবাদ চ্যানেল এবং একাধিক সোশ্যাল মিডিয়া অ্যাকাউন্ট বন্ধ করার নির্দেশ দিয়েছে। ভারত সরকার সঠিক বিশ্বাসযোগ্য এবং নিরাপদ অনলাইন সংবাদ মাধ্যম পরিবেশ রক্ষা করতে বদ্ধপরিকর এবং ভারতের সার্বভৌমত্ব ও সংহতি, জাতীয় নিরাপত্তা, বৈদেশিক সম্পর্ক এবং আইন-শৃঙ্খলা ব্যবস্থা উপর হামলার যে কোনও প্রচেষ্টাকে ব্যর্থ করতে দৃঢ় প্রতিজ্ঞ।
PG/AP/SB
(
বৈদ্যুতিন ও তথ্যপ্রযুক্তি মন্ত্রক
ইলেক্ট্রনিক্স ও তথ্য প্রযুক্তি মন্ত্রক আগামীকাল থেকে ৫ ডিসেম্বর পর্যন্ত আজাদি কা ডিজিটাল মহোৎসব উদযাপন করবে
নতুন দিল্লি, ২৮ নভেম্বর, ২০২১
প্রধানমন্ত্রী শ্রী নরেন্দ্র মোদী প্রায়শই আত্মনির্ভর ভারত গঠনে তাঁর দৃষ্টিভঙ্গির কথা সকলের সঙ্গে ভাগ করে নেন। দেশ এখন স্বাধীনতার ৭৫তম বার্ষিকী উদযাপন করছে এবং স্বাধীনতার ৭৫তম বার্ষিকী উপলক্ষে এই অমৃতকালে ইলেক্ট্রনিক্স ও তথ্য প্রযুক্তি ক্ষেত্রে বিশ্বের অগ্রণী দেশ হয়ে উঠতে অপার সম্ভাবনাগুলিকে বাস্তবায়িত করার সময় এসেছে। প্রধানমন্ত্রী শ্রী মোদী এই সম্ভাবনাকে বাস্তবায়িত করার লক্ষ্যে প্রায়শই বলেন - এহি সময় হ্যায়, এহি সময় হ্যায়, সহি সময়।
অমৃত মহোৎসবের অঙ্গ হিসেবে ইলেক্ট্রনিক্স ও তথ্য প্রযুক্তি মন্ত্রক সপ্তাহব্যাপী আজাদি কা ডিজিটাল মহোৎসব উদযাপনের সিদ্ধান্ত নিয়েছে। সপ্তাহ ব্যাপী এই মহোৎসবে ডিজিটাল ক্ষেত্রে ভারতের সাফল্যগুলিকে এবং ভবিষ্যৎ পরিকল্পনার রূপরেখা তুলে ধরা হবে। সপ্তাহব্যাপী অনুষ্ঠানে ডিজিটাল প্রযুক্তি কিভাবে আমাদের আর্থ-সামাজিক, রাজনৈতিক ও স্বতন্ত্র অর্থনৈতিক পরিচিতি দানের ক্ষেত্রে গুরুত্বপূর্ণ ভূমিকা নিচ্ছে, তা তুলে ধরা হবে। এই অনুষ্ঠানগুলিতে বিভাগীয় মন্ত্রী শ্রী অশ্বিনী বৈষ্ণ, বিভাগীয় প্রতিমন্ত্রী শ্রী রাজীব চন্দ্রশেখর সহ একাধিক কেন্দ্রীয় মন্ত্রক ও দপ্তরের উচ্চপদস্থ আধিকারিকরা ছাড়াও বিশিষ্ট শিল্পপতিরা অংশ নেবেন।
ইলেক্ট্রনিক্স ও তথ্য প্রযুক্তি মন্ত্রকের বৃহত্তর উদ্দেশ্যই হল ভারতকে ডিজিটাল ক্ষমতায়িত সমাজ এবং জ্ঞান- ভিত্তিক অর্থনীতিতে পরিণত করা। সেই সঙ্গে প্রযুক্তি ও যোগাযোগের ক্ষেত্রে দেশকে আত্মনির্ভর করে তোলা। এই লক্ষ্যে আগামীকাল থেকে ৫ ডিসেম্বর পর্যন্ত ডিজিটাল পরিবর্তনের ক্ষেত্রে ভারতের যাত্রাপথের বিভিন্ন নিদর্শন জনসমক্ষে তুলে ধরা হবে।
সপ্তাহ ব্যাপী এই অনুষ্ঠান / কর্মসূচিগুলির মূল বিষয়ের মধ্যে রয়েছে - ডিজিটাল ইন্ডিয়া, ইলেক্ট্রনিক্স সিস্টেম ডিজাইন ও উৎপাদনে ভারতকে অত্মনির্ভর করে তোলা, স্বদেশী কম্পিউট ডিজাইনের ক্ষেত্রে ভারতকে আত্মনির্ভর করে তোলা, মাইগভ ও ডিজিটাল লেনদেনের মাধ্যমে সাধারণ মানুষের অংশগ্রহণ প্রভৃতি। সপ্তাহব্যাপী এই কর্মসূচিতে সংশ্লিষ্ট ক্ষেত্রের বিশেষজ্ঞদের নিয়ে পূর্ণাঙ্গ সভা, মতবিনিময় কর্মসূচি ও প্রদর্শনীর আয়োজন করা হচ্ছে।
ডিজিটাল ইন্ডিয়ার সরকারি ইউটিউব চ্যানেলে অনুষ্ঠান ও কর্মসূচির সরাসরি সম্প্রচার হবে।
CG/BD/AS/
(Visitor Counter : 113
যুবওক্রীড়াবিষয়কমন্ত্রক
যুব বিষয়ক ও ক্রীড়া মন্ত্রী শ্রী অনুরাগ সিং ঠাকুর ১৩ই আগস্ট দেশজুড়ে ফিট ইন্ডিয়া ফ্রিডম রান ২.০ সূচনা করবেন
কলকাতা, ১২ আগস্ট, ২০২১
মুর্শিদাবাদের নেহরু যুব কেন্দ্র, যুব বিষয়ক ও ক্রীড়া মন্ত্রক আজাদি কা অমৃত মহোৎসব – ইন্ডিয়া @৭৫ উদযাপনের অঙ্গ হিসেবে দেশজুড়ে অন্যান্য অঞ্চলের সঙ্গে জেলায় ফিট ইন্ডিয়া ফ্রিডম রান ২.০ আয়োজন করেছে।
এক বার্তায় কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ সিং ঠাকুর জানিয়েছেন, “আমরা স্বাধীনতার ৭৫তম বর্ষপূর্তি উদযাপন করছি। এই অবস্থায় আমাদের শারীরিকভাবে ফিট থাকার অঙ্গীকার করতে হবে। কারণ স্বাস্থ্যবান ভারতই শক্তিশালী ভারত হয়ে উঠতে পারে। আমি তাই দেশজুড়ে ফিট ইন্ডিয়া ফ্রিডম রান ২.০–তে যোগদানের জন্য প্রত্যেককে আহ্বান জানাচ্ছি, যাতে এই কর্মসূচি জনআন্দোলনের রূপ নেয়।”
১৩ই আগস্ট মুর্শিদাবাদ সহ দেশের ৭৫টি স্থানে এই অনুষ্ঠানের আয়োজন করা হয়েছে। পরবর্তীতে প্রতি সপ্তাহে ৭৫টি জেলার ৭৫টি গ্রামে ফিট ইন্ডিয়া ফ্রিডম রান অনুষ্ঠিত হবে। দোসরা অক্টোবর পর্যন্ত দেশের ৭৪৪টি জেলার প্রতিটিতে ৭৫টি গ্রামে এই অনুষ্ঠান আয়োজন করা হবে। সংশ্লিষ্ট কর্মসূচিতে ৩০,০০০ শিক্ষা প্রতিষ্ঠান যুক্ত হবে। আশা করা হচ্ছে, দেশের ৭ কোটি ৫০ লক্ষের বেশি নাগরিক এই দৌড়ে সামিল হবেন।
জনসাধারণকে তাদের দৈনন্দিন কাজকর্মের ফাঁকে খেলাধূলা এবং দৌড়ানোর মতো ফিট থাকার জন্য কিছু করতে উৎসাহিত করার উদ্দেশ্যে এই কর্মসূচি গ্রহণ করা হয়েছে। এর ফলে স্থুলতা, অলস, মানসিক চাপ এবং বিভিন্ন ব্যাধি থেকে মুক্তি পাওয়া সম্ভব। প্রত্যেককে ফিট থাকার জন্য দিনে আধ ঘন্টা কিছু করার বার্তা দিতে এই উদ্যোগ নেওয়া হয়েছে। কর্মসূচির অঙ্গ হিসেবে মুর্শিদাবাদে নেহরু যুব কেন্দ্র ১৩ তারিখ এক বিশেষ অনুষ্ঠানের আয়োজন করেছে। এই অনুষ্ঠানে শপথ গ্রহণ, জাতীয় সঙ্গীত পরিবেশন, দৌড়, সাংস্কৃতিক অনুষ্ঠানের আয়োজন করেছে। https://fitindia.gov.in – পোর্টালে নাম নথিভুক্ত করে নাগরিকরা তাদের দৌড়ের ছবি আপলোড করতে পারেন। এছাড়াও সোশ্যাল মিডিয়ায় #Run4India অথবা #AzadikaAmritMahotsav–এ ‘স্বাধীনতার দৌড়’ কর্মসূচি সম্পর্কে কিছু পোষ্ট করা যেতে পারে।
ফিট ইন্ডিয়া ফ্রিডম রান ২.০–তে জনপ্রতিনিধি, সমাজকর্মী, ক্রীড়া ব্যক্তিত্ব, সংবাদ জগতের সঙ্গে যুক্ত ব্যক্তিদের, চিকিৎসক, কৃষক ও সেনাবাহিনীর কর্মীদের যুক্ত হতে অনুরোধ করা হচ্ছে। দেশজুড়ে এই কর্মসূচি পালনের সময় কোভিড – ১৯ সংক্রান্ত সমস্ত বিধি – নিয়ম মেনে চলা হবে। দোসরা অক্টোবর পর্যন্ত কেন্দ্রীয় সরকারের বিভিন্ন মন্ত্রক, রাজ্য সরকার এবং সংগঠনগুলিকে এই দৌড় কর্মসূচি পালনের অনুরোধ করা হয়েছে। বন্ধু – বান্ধব, পরিবারের অন্য সদস্যদের কর্মসূচিতে যুক্ত করার জন্য নিবিড় প্রচার চালানোর আবেদন করা হয়েছে।
কোভিড – ১৯ মহামারীর প্রেক্ষিতে শারীরিক দূরত্ব বজায় রেখে চলা যখন জীবনশৈলীর নতুন ধারা হিসেবে স্বীকৃতি পায়, সেই সময় গত বছর ফিট ইন্ডিয়া ফ্রিডম রানের আয়োজন করা হয়। মুর্শিদাবাদ নেহেরু যুব কেন্দ্র এই উপলক্ষে জাতীয় সঙ্গীত পরিবেশন করবে এবং বিশিষ্ট ব্যক্তিরা স্বাধীনতা সংগ্রামের বিষয়ে বক্তব্য রাখবেন। এছাড়াও, সাংস্কৃতিক অনুষ্ঠান আয়োজনের পাশাপাশি, শপথ গ্রহণ, স্বাধীনতার দৌড় ও ফুটবল প্রতিযোগিতার আয়োজন করা হয়েছে।
CG/CB/SB
ছবির শিরোনামঃ- মুর্শিদাবাদে নেহরু যুব কেন্দ্র ১৩ই জানুয়ারি ফিট ইন্ডিয়া ফ্রিডম রান ২.০এর প্রস্তুতি সম্পর্কে সাংবাদিকদের জানাচ্ছেন জেলার যুব কেন্দ্রের আধিকারিক।
(Visitor Counter : 11